Ο Τουρκικός πληθυσμός -και ο Εβραϊκός, όπου υπήρχε (Θεσσαλονίκη, Γιάννενα, Πάτρα, Χαλκίδα κ.α.)- κατοικούσε, κατά κανόνα, στις πόλεις, ενώ ο Χριστιανικός στα χωριά. Συμπαγείς Μουσουλμανικούς πληθυσμούς έχουμε στη Μακεδονία τους βοσκούς Γιουρούκους και στη Θεσσαλία τους Κονιάρους. Και οι δύο ήταν έποικοι από τη Μικρά Aσία. Όπου αλλού συναντάμε συμπαγή αγροτικό Μουσουλμανικό πληθυσμό προέρχεται, σχεδόν πάντα, από εξισλαμισμένους Χριστιανούς. Όσον αφορά στα μεγέθη των πόλεων, μπορούμε να τις ταξινομήσουμε σε τρεις κατηγορίες.